HITZEN ORDENA 



MINTZAGAIA + GALDEGAIA + ADITZA + BESTEAK 



MINTZAGAIA: Zertaz hitz egiten ari garen zehazten du. Perpausarenaren aurrean jarriko dugu. 

Datorren astean nor joango da? 
Ostiralean neu joango naiz. 

GALDEGAIA: Informazio berria edo nabarmendu nahi duguna da. Beti aditzaren aurrean jarriko 
dugu. 

BESTE OSAGAIAK: Beste osagaiak aditzaren atzean jarriko ditugu. 

ATZERAKARGA: galdegaia oso luzea bada, ez da komeni subjektua eta aditza gehiegi 
urruntzea. Halakoetan hobe da salbuespena egitea: 

Manuk datorren ostiralean txostena bukatuta izango duela esan digu. 
Manuk esan digu datorren ostiralean txostena bukatuta izango duela. 



1. GALDERAK: 



Galdegile-galderak: 

BAIEZKOA: NOR da mutil altu hori? 

EZEZKOA: Zergatik EZ zinen festara etorri? 

IZEN-ADITZAK: Nola egin duzu LO? 

Bai-Ez erako perpausak. Aditza hasieran edo atzean: 

Mikelekin joango al zara? 
Joango al zara Mikelekin? 



2. BAIEZKO ESALDIAK. Hiru kasu: 



Galdegai argirik ez dagoenean. Halakoetan ordena ez-markatua erabiltzen da. 

SUBJEKTUA + OSAGAIAK ((BESTEAK) + (OBJEKTUA)) + ADITZA. 

Ama etxean dago. 

Jon bihar lagunekin mendira joango da. 

Galdegaia osagai bat denean (aditza izan ezik) galdegaia aditzaren aurrean 

Nora? Jon bihar MENDIRA joango da. 

Nor? Bihar JON joango da mendira. 

Noiz? Jon BIHAR joango da mendira. 

Galdegaia aditza bera denean. 

ADITZ PERIFRASTIKOAK: 

Non dago Jon? Joan egin da. 

Zer egin duzue partiduan? Irabazi egin dugu. 



ADITZ TRINKOAK: 



Kontuz ibili, jausi egingo zara eta! 

Trena joan (ba)doa ala etorri dator? 
Jakin (ba)badakit, baina ez dut egin nahi. 



3. EZEZKO ESALDIAK. EZ partikula da beti galdegaia; baina hainbat aukera daude: 



"(Irakaslea) ez da etorri". Kasu honetan galdegai bakarra EZ partikula da, eta beste hitzen kokapena 
berdin da: aurrean edo atzean ipiniko ditugu, erdian izan ezik. 

Irakaslea etorri al da? a) EZ, (irakaslea) ez da etorri (irak.) . 

b) EZ. 
"Ez da irakaslea etorri". Erdikoa ukatzen dugu, baina ez beste aukerak. 

Nor etorri da, irakaslea? a) EZ, ez da irakaslea etorri, Josu baizik. 



b) Ez . Josu. 

Irakaslea ez da etorri". "EZ" partikularen aurrean kokatzen dena bigarren galdegaia da, halako 
galdera bati erantzunez gero. 

Nor ez da etorri? a) IRAKASLEA ez da etorri. 

b ) IRAKASLEA . 



4. AGINTE ESALDIAK. aditza esaldiaren hasieran: 



BAIEZKOAK 

ZA TOZ hona oraintxe bertan! 

KONTUZ ibili! 
EZEZKOAK: 

EZ ESAN txorakeriarik! / EZ txorakeriarik ESAN! 
EZ EZAZU txorakeriarik ESAN! 

MENPEKO PERPAUSEN BARRUKO ORDENA EZEZKOAK DIRENEAN: 



5. BIAUKERAK: 



• Baiezko konpletiboak: -(e)la. 



Bihar EZ dela lanera etorriko esan du . 
Bihar lanera etorriko ez dela esan du , 



Zehar galderak: -n. 



Ea ez naizen afarira joango galdetu dit. 
Ea afarira joango ez naizen galdetu dit. 



• Kausazkoak: bait-, eta. 



Ez diot ezer esan ez baitut inon ikusi. 
Ez diot ezer esan ez dut-eta inon ikusi. 



6. AUKERA BAKARRA (PARTIZIPIOA + EZ + LAGUNTZAILEA (atzizkia amaieran)) 



• Kausazkoak: -lako, -nez gero. 

Azterketa guztiak gainditu ez ditudalako zigortu naute. 
Azterketa guztiak gainditu ez ditudanez zigortu naute. 

• Baldintzazkoak: ba- 

Berehala irteten ez bagara, autobusa galduko dugu. 

• Denborazkoak: -nean. -netik, -n bitartean... 

Joseba etortzen ez denean, oso urduri jartzen da. 
Ulertzen ez dudan bakoitzean, irakasleari galdetzen diot. 
Lana amaitzen ez dugun arte, ez naiz lasai sentituko. 

• Kontzesiboak: ba... ere, arren, nahiz eta... 

Partidua irabazten ez badugu ere, berdin da. 
Nahiz eta berak ezer esan ez duen, guztiek dakite. 
Eguraldi ona egin ez duen arren, oso ondo pasatu dugu. 

• Moduzkoak: -nez, -n bezala, -n moduan 

Mikel etorri ez denez, ezin izan diogu esan. 
Zuk egin ez duzun bezala egin dut nik. 

• Erlatibozkoak: -n. 

Garaiz etortzen ez dena postrerik gabe geratzen da. 

• Ezezko konpletiboak: -nik. 

Ez du esan oparia gustatu ez zaionik, baizik eta... 



